Diari Oficial de la Generalitat Valenciana


Sumari del DOGV 5653, del 04-12-2007 (2007/14703)

RESOLUCIÓ de 28 de novembre de 2007, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària segon semestre curs acadèmic 2007/08).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14260


Data del document
:   28-11-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * psicologia
    * concurs administratiu
    * universitat
    * professió de la comunicació
    * enginyer
    * mètode pedagògic
    * lingüística
    * professió jurídica

RESOLUCIÓ de 28 de novembre de 2007, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària segon semestre curs acadèmic 2007/08). [2007/14770]  
La Universitat Jaume I de Castelló convoca concurs públic per a cobrir places de personal docent contractat per al segon semestre del curs acadèmic 2007/08, que es detallen en l'annex adjunt, d'acord amb les següents bases:   
Primera. Normes generals  
Aquest concurs es regirà pel que disposa la Llei orgànica de Modificació de la LOU 4/2007(en endavant LOMLOU), de 12 d'abril, (BOE 13 d'abril de 2007), i les disposicions d'igual o inferior rang en tot allò que no s'oposen al que es preveu en la llei anterior; pel Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOCV de 22 d'octubre de 2002); els estatuts d'aquesta universitat, la normativa dels concursos de selecció de professorat ajudant doctor, ajudant i professorat associat de la Universitat Jaume I (aprovada en la sessió número 19 del Consell de Govern de 16 de desembre de 2005) i el que es disposa en aquestes bases.  
Segona. Requisits  
2.1. De caràcter general  
a. Tenir fets els 16 anys.   
b. No patir malaltia ni defecte físic o psíquic que impedisca el desenvolupament de les funcions corresponents a les places convocades.   
c. No haver estat separat mitjançant expedient disciplinari del servei de l'administració de l'estat o de l'administració autonòmica o local, ni estar inhabilitat per a l'exercici de funcions públiques.   
d. Estar en possessió d'una titulació superior, o la titulació específica que, si escau, s'indique en els requisits o perfil de les places. En cas d'haver fet els estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea hauran de presentar bé l'homologació o bé la credencial de reconeixement dirigit a l'exercici de la professió de professor d'universitat.  
2.2. De caràcter específic  
Per accedir a places d'ajudant/a:  
D'acord amb l'article 49 de la LOMLOU, estar admès o en condicions de ser admès en els estudis de doctorat i amb la finalitat principal de completar la seua formació docent i investigadora.  
Així mateix, segons estableix l'article 10.6 del Decret 174/2002, les universitats no podràn contractar com a professors ajudants doctors o ajudants a cap professor associat que hi haguera prestat serveis en esta, fins transcorreguts dos anys desde la finalització del contracte de professor associat, incloses les renovacions.  
Per accedir a places de professorat associat:  
D'acord amb l'article 10 del Decret 174/2002 i la LOMLOU, hauran de ser especialistes de reconeguda competència relacionat amb el perfil de la plaça que acrediten estar exercint, fora de l'àmbit acadèmic universitari, una activitat remunerada laboral, professional o en l'administració pública, per a les quals capacite el títol acadèmic que l'interessat posseeix, durant un període mínim de tres anys dins dels cinc anteriors a la seua contractació.   
No es podrà contractar com a professorat associat personal docent i investigador funcionari en actiu qualsevol que siga la universitat en la qual presten els seus serveis.  
2.3 El compliment d'aquests requisits haurà d'estar referit a la data en què acabe el termini de presentació de les sol·licituds de participació.  
Tercera. Presentació de sol·licituds  
Les sol·licituds s'han de presentar al Registre General de la Universitat Jaume I, edifici del Rectorat i Serveis Centrals, campus del Riu Sec (horari: de dilluns a divendres, de 09.00 a 14.00 hores i de 17.00 a 19.00 hores. Horari de juliol i agost: de dilluns a divendres, de 09.00 a 14.00 hores), així com als registres enumerats en l'article 38.4 de la Llei 30/1992 (BOE de 27 de novembre), de Règim Jurídic de les Administracions Públiques i del Procediment Administratiu Comú.   
Necessàriament caldrà adjuntar la següent documentació a la sol·licitud de participació:  
· Fotocòpia del document nacional d'identitat o en cas d'estrangers, del document que n'acredite la identitat i data de naixement.  
· Curriculum vitae, segons el model de la l'adreça: http://www.uji.es/serveis/rec-hum/conv-pdi/inst.html .  
· Justificació dels requisits exigits en la convocatòria.  
· Justificació dels mèrits al·legats   
No obstant això, la Universitat podrà requerir en qualsevol moment els originals dels documents presentats.  
Per a places d'ajudant/a s'haurà de presentar:  
· Fotocòpia del document que acredite estar admès en estudis de doctorat, o en el seu cas fotocòpia de la titulació per a poder ser admès en estudis de doctorat.  
Per a places de professorat associat s'haurà de presentar:  
S'haurà d'acreditar l'exercici de l'activitat professional remunerada, fora de l'àmbit universitari i durant el període requerit, amb la següent documentació:  
· El professional que treballa per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'impost sobre la renda de les persones físiques (IRPF).   
· El professional que treballa per compte d'altri haurà de presentar fotocòpia de l'informe de vida laboral expedit per la Tresoreria General de la Seguretat Social.   
· Els empleats públics (funcionaris o laborals), de fora de la universitat, hauran de presentar un certificat de serveis prestats.   
Les instàncies presentades a les oficines de correus hauran de complir el procediment establert en l'article 205.3 del Reglament dels serveis de Correus: les instàncies es presentaran en sobre obert perquè l'empleat estampe el segell de data en la part superior esquerra de les instàncies, i hi haurà de figurar clarament el nom de l'oficina i la data.  
Quarta. Documents acreditatius de cadascun dels mèrits al·legats en el currículum   
Els mèrits al·legats en el currículum que no s'hagen justificat documentalment no seran tinguts en compte en la resolució del concurs.   
Les persones que opten a més d'una plaça hauran de presentar una sol·licitud per cadascuna d'aquestes, acompanyada en cada cas de la documentació complementària.   
Els aspirants a les places perfilades amb docència en valencià hauran de justificar els coneixements de valencià mitjançant l'acreditació oficial -nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.  
Cinquena. Termini de presentació de les sol·licituds  
Deu díes hàbils a partir de l'endemà de la publicació en el Diari Oficial de la Comunitat Valenciana.   
Finalitzat el termini de presentació de sol·licituds, el Servei de Recursos Humans exposarà en el tauler d'anuncis i en la pàgina web de la Universitat la resolució provisional de persones admeses i excloses per a cada una de les places convocades. El termini per a reclamar contra aquesta resolució, o esmenar errors o omissions, serà de 10 dies hàbils a partir de la seua publicació. Acabat aquest termini, es farà pública la resolució definitiva de persones admeses i excloses.  
Sisena. Comissions de contractació  
Les comissions de contractació tindran l'estructura que figura en l'annex II d'aquesta convocatòria. Aquestes comissions estaran formades per funcionariat dels cossos docents universitaris d'aquesta universitat, sempre que siga possible, que han de tindre el grau de doctor quan el concurs siga a places en les quals s'exigisca aquest grau acadèmic. Si això no fos possible, també podran formar part de les comissions de contractació professorat contractat doctor, i si escau, col·laborador.  
Els membres de les comissions s'abstindran d'intervindre quan es donen alguna de les circumstàncies previstes en els articles 28 i 29 de la Llei 30/1992, de 26 de novembre, de Règim jurídic de les administracions públiques i del procediment administratiu comú.  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
Les comissions resoldran tots els dubtes que puguen sorgir de l'aplicació de les normes, així com els que puguen produir-se en els casos no previstos.  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la normativa dels concursos de selecció de professorat ajudant doctor, ajudant i professorat associat de la Universitat Jaume I.  
Setena. Accés electrònic  
Es pot accedir a tota la informació de la convocatòria, bases, instàncies i barems en l'adreça: http://www.uji.es/serveis/rec-hum/  
Huitena. Barems   
Els barems genèrics aplicables en aquesta convocatòria figuren en l'annex III.  
Novena. Resolució del concurs  
Les comissions de contractació podran avaluar mitjançant una entrevista personal i sempre que siga motivada, els candidats que amb la puntuació obtinguda en la fase de baremació més l'entrevista puguen accedir a la plaça.  
La puntuació màxima de l'entrevista serà de 25 punts i versarà sobre els mèrits aportats relacionats amb el perfil de la plaça i com va a desenvolupar el seu projecte docent o d'investigació si escau.  
El resultat del concurs s'exposarà al tauler d'anuncis del Servei de Recursos Humans, edifici del Rectorat i Serveis Centrals i a la pàgina web de la Universitat. L'adreça és: http://www.uji.es/serveis/rec-hum/ La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5.b de la Llei 30/1992, de 26 de novembre.  
Les persones seleccionades hauran de manifestar per escrit en el termini de 10 dies des de la publicació de la resolució de la comissió de selecció la seua acceptació al contracte que es puga derivar.  
Les persones seleccionades que ocupen un lloc de treball en el sector públic o privat, abans de la signatura del contracte, hauran de verificar en el departament a què pertanya la plaça convocada a concurs, la jornada i l'horari de treball que li correspon d'acord amb el POD del departament. La contractació estarà condicionada a l'autorització de compatibilitat i a l'estricte compliment de l'horari en ambdós llocs de treball.  
El termini per la signatura dels contractes serà, segons corresponga, a l'inici del curs acadèmic o del segon semestre acadèmic, excepte que s'haja previst una data d'inici distinta en la convocatòria. Qualsevol situació que ho impedisca haurà de ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret.  
Quan per causa no imputable a l'administració, no es produïsca la signatura del contracte pel candidat més valorat per la comissió de selecció en els terminis establerts, o el candidat renuncie a la plaça o trie un altre nomenament incompatible, es contractarà al candidat següent per ordre de puntuació.   
No obstant l'anterior amb caràcter extraordinari i per motius justificats documentalment, el Rectorat, a petició de la persona interessada, podrà ampliar els terminis de signatura del contracte quan per motius acreditats siga impossible o dificultós al candidat la incorporació a la Universitat dins dels terminis establerts.  
La resolució dels concursos estarà sempre supeditada als possibles recursos administratius o contenciós-administratiu que puguen plantejar-se.  
Deu. Funcions, durada, dedicació i retribucions dels contractes  
Ajudant/a  
La finalitat principal del contracte serà la de completar la seua formació docent i investigadora. També col·laboraràn en tasques docents de índole pràctica fins un màxim de 60 hores anuals.  
Els contractes laborals tindran una durada máxima de 5 anys i una dedicació a temps complet.  
Les retribucions íntegres mensuals, corresponents a l'any 2007, seran de 1.344,80 euros, amb el següent detall:  
- Sou: 890,26 EUR  
- Complement de destinació: 454,54 EUR  
Es tindrà dret a dues pagues extraordinàries a l'any, d'acord amb la normativa vigent.  
Professorat associat  
La finalitat del contracte serà la de desenvolupar tasques docents a traves de les que s'aporten els seus coneixements i experiència professional a la universitat.  
Els contractes laborals tindran una durada màxima d'1 any i es podrà renovar per periòdes d'igual duració, sempre que es siga acreditant l'exercici de l'activitat professional fora de l'àmbit acadèmic universitari. El compliment del terme assenyalat en el contracte implicarà la seua extinció automàtica, llevat que amb anterioritat les parts acorden la renovació del contracte.  
Les retribucions íntegres mensuals, corresponents a l'any 2007, seran les següents:  
  
Es tindrà dret a les pagues extraordinàries que corresponguen sempre que no es perceben a càrrec d'una altra administració pública.  
Onze. Recursos  
Contra aquesta resolució, que esgota la via administrativa, es podrà interposar un recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana.  
No obstant això, les persones interessades podran interposar un recurs de reposició davant el rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Castelló de la Plana, 28 de novembre de 2007.- El rector, p. d. (Resolució de 15.06.2006), el vicerector d'Ordenació Acadèmica i Professorat: Joan Serafí Bernat i Martí.  
ANNEX I  
  
\* \* \* \* \* \* \* \* \* \* \* \* \* \* \* \* \* \* \* \*\* \* \*  
ANEXO I  
  
ANNEX II  
1. El rector/a o persona en qui delegue.  
2. Dos membres vocals designats pel departament entre professorat de l'àrea de coneixement de la plaça.  
3. Un membre vocal designat pel Rectorat entre un mínim de cinc proposats pel departament.   
4. Un membre vocal designat pel Rectorat entre un mínim de cinc proposats per la universitat.  
ANNEX III  
Barem Ajudant/a  
A) Expedient fins a 25 punts  
 Expedient acadèmic 5 punts  
 Estudis tercer cicle   
 (expedient de tercer cicle, treball d'investigació, DEA) 5 punts  
 Títol de doctor 10 punts  
 Altres títols universitaris   
 (diplomatura, llicenciatura, grau de llicenciat,   
 màster, postgrau) 5 punts  
B) Beques formació personal investigador o   
 homologades i estades en altres universitats   
 o centres d'investigació fins a 20 punts  
C) Investigació  
 (articles, llibres, capítols de llibres,   
 comunicacions a congressos, participació en   
 projectes d'investigació) fins a 30 punts  
D) Docència universitaria  
 (Inclou la valoració de la qualitat de l'ensenyament   
 de la universitat d'on proveniu) fins a 10 punts  
E) Valencià  
 (Acreditació oficial) fins a 5 punts  
F) Llengües d'interès científic  
 (Acreditació oficial) fins a 5 punts  
G) Altres mèrits  
 (Premis, distincions honorífiques, activitat   
 professional extrauniversitària, informàtica,   
 innovació educativa, etc.) fins a 5 punts  
 S'aplicarà coeficient corrector segons la relació al perfil de la plaça.  
 Queden exclosos d'aquesta aplicació els apartats E, F i G  
ANNEX III  
Barem Professorat Associat  
A) Activitat professional extrauniversitària vinculada   
 a l'Àrea de Coneixement (\*) fins a 35 punts  
B) Expedient fins a 20 punts  
 Expedient acadèmic, altres títols universitaris   
 (diplomatura, llicenciatura màster, postgrau).   
 Beques FPI i homologades i estades en altres   
 universitats o centres d'investigació estrangers 5 punts  
 Estudis tercer cicle (expedient de tercer cicle,   
 treball d'investigació, DEA) 5 punts  
 Títol de doctor 10 punts  
C) Investigació  
 (articles, llibres, capítols de llibres,   
 comunicacions a congressos, participació   
 en projectes d'investigació) fins a 20 punts  
D) Docència universitària  
 (Inclou la valoració de la qualitat de   
 l'ensenyament de la universitat d'on proveniu) fins a 10punts  
E) Valencià  
 (Acreditació oficial) fins a 5 punts  
F) Llengües d'interès científic  
 (Acreditació oficial) fins a 5 punts  
G) Altres mèrits  
 (Premis, distincions honorífiques, activitat   
 professional extrauniversitària, informàtica,   
 innovació educativa, etc.) fins a 5 punts  
(\*) La docència no universitària sols es podrà valorar fins a un màxim de 10 punts.  
 S'aplicarà coeficient corrector segons la relació al perfil de la plaça.  
 Queden exclosos d'aquesta aplicació els apartats E, F i G